cyanic-selkie/wikianc huggingface dataset:
उत्तर अमेरिका
उत्तर अमेरिका (North America) नई दुनिया क एगो महादीप हवे। ई पुरा का पूरा उत्तरी गोलार्ध में स्थित बाटे आ लगभग पुरा हिस्सा पच्छिमी गोलार्ध में आवेला। अगर दुनों अमेरिका के मिला के जे लोग एक्के महादीप मानेला ऊ एके उत्तरी उप-महादीप कहेला। एकरा उत्तर ओर आर्कटिक महासागर, पूरुब ओर अटलांटिक महासागर, पच्छिम ओर प्रशांत महासागर आ दक्खिन ओर दक्खिन अमेरिका आ कैरेबियन सागर बा।
पब्लिक इंफ्रास्ट्रक्चर
पब्लिक इन्फ्रास्ट्रक्चर (Public infrastructure) अइसन इंफ्रास्ट्रक्चर होला जेकर मालिक आम जनता होखे या फिर जे आम जनता के इस्तेमाल खाती बनावल गइल होखे। एह तरीका से ई प्राइवेट भा जेनेरिक इंफ्रास्ट्रक्चर से अलग पहिचानल जाला।
कुछ बिबिध किसिम के पब्लिक इंफ्रास्ट्रक्चर बाने:
विकास गुप्ता
विकास गुप्ता एगो भारतीय टीवी प्रोड्यूसर, पटकथा लेखक (स्क्रीनप्ले राइटर) आ एक्टर बाने। वर्तमान में ई कलर्स टीवी पर प्रसारित होखे वाला रियलिटी शो बिग बॉस 11 में प्रतियोगी के रूप में हिस्सा ले रहल बाने। एकरे पहिले विकास गुप्ता एकता कपूर के प्रोडक्शन बालाजी टेलीफिल्म्स खाती काम क चुकल बाने आ महाभारत, क्योंकि सास भी कभी बहू थी, आ किस देस में है मेरा दिल नियर कार्यक्रम सभ के निर्माण में क्रिएटिव हेड रहलें। ' बाद में गुप्ता आपन खुद के प्रोडक्शन चालू कइलें जेकर नाँव दि लॉस्ट ब्वाय प्रोडक्शंस बा आ एकरे तहत गुमराह: एंड ऑफ इन्नोसेंस, कैसी ये यारियाँ, वी दि सीरियल (V The Serial), ये है आशिकी आ एमटीवी वेब्ड नियर पापुलर सीरियल बना चुकल बाने। ई एमटीवी इंडिया के प्रोग्रामिंग हेड भी बाने।
अलेक्जेंडर कनिंघम
अलेक्जेंडर कनिंघम (Alexander Cunningham; 23 जनवरी 1814 – 28 नवंबर 1893) ब्रिटिश आर्मी में इंजीनियर रहलें आ भारत के इतिहास आ पुरातत्व में बिसेस रूचि लिहलें। इनका के 1861 में सर्कार द्वारा सर्वेयर बनावल गइल आ इनहीं के अगुआई में ओह संस्था के अस्थापना आ संगठन भइल जेकरा के आज भारतीय पुरातत्व सर्वेक्षण के नाँव से जानल जाला। एह तरीका से कनिंघम भारतीय पुरातत्व सर्वेक्षण के पहिला सर्वेयर जनरल रहलें।
अपना जीवन में कनिंघम कई थे किताब आ मोनोग्राफ लिखलें। बिबिध प्रकार के पुरातात्विक महत्व के चीज एकट्ठा कइलें। इनके एकट्ठा कइल गइल बिबिध चीज सभ 1924 में इंग्लैंड ले जाइल गइल आ वर्तमान में ब्रिटिश म्यूजियम के हिस्सा बा।
जनता
जनता भा पब्लिक ब्यक्ति लोग के समूह भा मंडली के कहल जाला। आम जनता के मतलब होला कौनों इलाका के सगरी लोग, बिना कौनों भेदभाव भा बिसेस आधिकार के। अइसन सगरी चीज जवना पर जनता के अधिकार होला सार्वजनिक भा पब्लिक चीज कहल जाला, उदाहरण खाती पब्लिक इंफ्रास्ट्रक्चर।
जहाँ जनता के आपन सरकार चुने के अधिकार होला, अइसन चुनल गइल सरकार वाली ब्यवस्था के जनतंत्र कहल जाला। आम जनता के खाती काम करे वाला बिचारधारा के जनवादी बिचारधारा कहल जाला।
नेपाली रुपिया
नेपाली रुपिया (रुपैयाँ, चिन्ह: रु, Rs.; कोड: NPR) नेपाल के अधिकारीक मुद्रा ह। नेपाली रुपया 100 पैसा में बँटल बा, माने की 100 पैसा के एक रुपया होऽला। रुपिया से संबंधित काम के भार नेपाल राष्ट्र बैंक के लगे बा, इहे उँहा के रुपया पर नियंत्रण रखेला। नेपाली रुपिया के चलन 1932 में शुरू भइल, ई से पहिले नेपाल में मोहर चलत रहल।
1994 से पहिले ही, नेपाली रुपिया (रु) के भारतीय रुपिया के साथ विनिमय दर फिक्स कर दिहल गइल। उ समय भारतीय 1 रुपिया (₹1) के नेपाली रुपिया (रु.१+४५ पैसा) फिक्स करल गइल रहे। '''रु. 1.45 = ₹1'''. हालांकि विनिमय दर बढ़ गइला पर बाद में रु.1.60 = ₹1 कर दिहल गइल।
इंफ्रास्ट्रक्चर
इंफ्रास्ट्रक्चर (infrastructure) भा अवसंरचना कौनों देस, क्षेत्र वगैरह के सेवा देवे वाला अइसन मूलभूत सुबिधा आ सिस्टम होला जवन ओह इलाका के आर्थिक कामकाज के सुचारू ढंग से चले खाती आ सामाजिक बिकास खाती जरूरी होखे। उदाहरण खाती सड़क, रेल, पुल, सुरंग, पानी सप्लाई के सिस्टम, सीवर सिस्टम, बिजली ग्रिड, आ अन्य अइसन सगरी सिस्टम आ सुबिधा जे इलाका के जीवन स्तर सुधारे में मूलभूत भूमिका अदा करें।
ई मूल रूप से फ्रांसीसी भाषा के शब्द हवे। फ्रांस में रेल के पटरी बिछावे खाती नीचे इस्तेमाल होखे वाला सतह के इन्फ्रास्ट्रक्चर कहल जाय। अंग्रेजी में ई शब्द 1887 के बाद से इस्तेमाल होखे लागल आ एकर अरथ होला "अइसन मूल सुरुआती सुबिधा सभ जे कौनों मुख्य सुबिधा भा सिस्टम के स्थापित करे से पहिले होखे के चाहीं"। अंग्रेजी में इ शब्द मलेटरी वाल लोग इस्तेमाल करे आ बाद में शहरन के प्लानिंग करे वाला लोग में भी ई शब्द पापुलर भ गइल।
पहाड़ी
पहाड़ी (Hill) एगो थलरूप हवे, ई आसपास के जमीन से ऊँच उठल उभार के रूप में होला आ कुछ दशा में एकर चोटी भी साफ-साफ पहिचाने लायक होला। पहाड़ आ पहाड़ी के बीचा में अंतर के बारे में कौनों एक राय भा सटीक परिभाषा ना बाटे। हालाँकि, एह बात पर सभ एकमत बा कि पहाड़ी, पहाड़ के तुलना में कम ऊँचाई वाली होखे ले आ एकर ढाल पहाड़ के तुलना में कम तेज होलें।
कान्तिपुर (दैनिक)
कान्तिपुर नेपाली भाषा में रोज छपे वाला एगो अखबार ह, जवन नेपाल के काठमांडू, बिराटनगर, नेपालगंज आ भरतपुर से एके साथ छपेला। एकर स्थापना श्याम गोइंका जी कइले रहनी। कान्तिपुर' के प्रकाशक सभ खबर कइले रहले लोग की कान्तिपुर के बिक्री रोजिना 350,000 से भी अधिका बा। मानल जाऽला की ई नेपाल में सबसे अधिका पढ़े जाए वाला अखबार ह, जबकि नेपाल घर होए वाला अप्रवासी लोग जे बिदेशन में रहेला लोग, उ लोग खातिर ई एगो निमन माध्यम बा नेपाल के बारे में जानकारी रखे के। सुधीर शर्मा 2008 ई. से अखबार के मुख्य-संपादक (चीफ-इन-एडिटर) बाड़े।
सच्चा ईशु गिरजाघर
"सच्चा ईशु गिरजाघर" (English: True Jesus Church") एगो आत्म-निर्भर गिरजाघर ह जौन चीन के बीजिंग में सन् 1917 में स्थापित भइल रहे। आज लगभग पच्चीस लाख (2.5 मिलियन) लोग अड़तालिस देशन में छौ गो महाद्वीपन में उनकर सदस्य बा लोग। इ गिरजाघर अईसन धर्म के विरोधी डाढ़ के बा जौन बिसवीं सदी के शुरुआत में उभरल रहे। 1932 से इ गिरजाघर भारत में स्थापित भइल। उनकर धर्म रहल बा अईसन धर्म के पाठ "प्रभु ईशु के दुसरका अवतार" आवे से पहिले सभी देशन के पढ़ावे के।
पवित्र आत्मा
"पवित्र आत्मा के वादा, कईयन भाषा के बोली में प्रमाणित बा, इ हमनी के विरासत स्वर्ग राज्य के गारंटी ह"
नामाकरण संस्कार
"नामाकरण संस्कार (जल बैप्टिज्म) एगो धार्मिक संस्कार ह पाप से मुक्ति पावे खातिर आ पुनर्जीवन खातिर। जल बैप्टिज्म प्राकृत में रहल पानी नदी, समुंद्र आ झरना में करे के चाहीं। पाप से क्षमा खातिर वफा आ प्रायश्चित के साथ बैप्टिज्म करल जरुरी बा। जौन आदमी पहिले से जल बैप्टिज्म कर चुकल बा उ जिसस क्रिस्ट के नाम पर मार्गदर्शन करेला। जौन आदमी बैप्टिज्म प्राप्त कर रहल बा उ के पूर्ण रुप से सिर झुका के चेहरा निचे कि ओर कर के पानी में डुबकी लगावे के पड़ेला।"
चरण धोवाई
"धार्मिक संस्कार "चरण धोवाई" कईला से कोई भी आदमी प्रभु जिसस के अंग बन जायेला, इ निरंतर रुप में इ भी ध्यान दिलावेला कि आदमी के अन्दर प्रेम, पवित्रता आ माफ कर देवे के क्षमता होवे के चाहीं। जौन भी आदमी जल बैप्टिज्म प्राप्त कर रहल बा उ के प्रभु जिसस के नाम पर आपन गोड़ धोवे के चाहीं। पारस्परिक गोड़ धोवाई कभी भी उचित कोशिश हो सकत बा।"
पवित्र सहभागिता
"पवित्र सहभागिता (होली कम्युनियन) प्रभु ईशु जिसस क्रिस्ट के मृत्यु के याद में करे जाये वाला एगो संस्कार ह। इ संस्कार हमनी के अन्दर आपन प्रभु ईशु के शरीर के अंश (मांस) आ खुन प्रवेश करावेला जे से हमनी के अनन्त जीवन के प्राप्ती होई आ अन्तिम दिन प्रभु के द्वारा उठावल जाई। इ संस्कार जेतने हो सके ओतने करे के चाहीं इ संस्कार में मात्र एगो ताजा रोटी आ अंगुर के रस प्रयोग होला।"
प्रभु ईशु
"जिसस क्रिस्ट, जौन शब्द मांस बन गइल, पापियन के मोचन खातिर क्रुस पर चढ़ के मर गइले, तीसरा दिन पुन: जीवीत हो क स्वर्ग चल गइले। उहे एगो मानव जाति के रक्षक बाड़ें, जे स्वर्ग आ पृथ्वी के बनईले बाड़न, आ उहे एगो सच्चा प्रभु बाड़न।"
इसाई ग्रन्थ
"पवित्र बाइबल में पुरान आ नया संग्रह बा, जौन प्रभु द्वारा प्रेरित बा, मात्र एगो लिखित सच, आ जौन इसाई जिवन खातिर महत्वपुर्ण बा।"
निर्वाण
"विश्वास के द्वारा प्रभु के कृपा से मुक्ति प्राप्त होला। विश्वासी लोग के पवित्रता हासिल करे खातिर पवित्र आत्मा के अनुशरण करे के चाँही, प्रभु के सम्मान करे के चाँहीं, आ मानवता से प्रेम रखे के चाँही।"
गिरजाघर
"गिरजाघर के निर्माण प्रभु जिसस क्रिस्ट द्वारा भइल, उ पवित्र आत्मा द्वारा "बरसात के बाद" के दौरान भइल; इ गिरजाघर के पुनर्निर्माण अपॉस्टॉलिक समय में भइल।
अन्तिम निर्णय
" अन्तिम दिन फेर प्रभु ईशु ई धरती पर स्वर्ग से अइहे आ दुनिया के साथ न्याय करीहे: जे लोग् पुन्य कइले होइ अनन्त् जिवन प्रप्त होइ आ जे पाप कइले होइ उ के निन्दा होइ".
सूडान
सूडान अफिरका महादीप में एगो देस बा। एकर राजधानी आ सभसे बड़ शहर खारतूम हवे। एकरा के उत्तरी सूडान भी कहल जाला काहें कि पहिले के सूडान से दक्खिनी हिस्सा अलगा हो के दक्खिन सूडान नाँव से अलगा देस बन गइल बा।
लोकसभा
लोकसभा (जनता के चुनल प्रतिनिधि लोग के मंडली) भारतीय संसद के निचला सदन (अंगरेज लोग के हाउस ऑफ दि पीपल के समकक्क्ष) हवे, ऊपरी सदन राज्यसभा हवे। संसद के एह सदन के सदस्य लोग सीधे जनता द्वारा बालिग़ मताधिकार द्वारा चुनल जाला आ एकरे खाती देस के लोकसभा चुनाव क्षेत्र सभ में बाँटल गइल बा। लोकसभा सांसद लोग एक बेर चुनल जाए के बाद अधिकतम पाँच बरिस या फिर लोकसभा के भंग होखे तक अपना पद प रहे ला। लोकसभा भंग करे के काम राष्ट्रपति द्वारा मंत्रिमंडल के सलाह पर कइल जाले। लोक सभा के बैठक दिल्ली में मौजूद संसद भवन के लोकसभा कक्ष में होले।
भारत के संबिधान के मोताबिक लोकसभा के सदस्य लोग के अधिकतम संख्या 552 एलाट कइल गइल हवे। वर्तमान में एह में 545 सीट बा जेह में 543 सीट खातिर चुनाव होला आ (2 गो सदस्य लोग राष्ट्रपति द्वारा नामित कइल जा सके लें अगर एंग्लो-इंडियन लोग के पर्याप्त प्रतिनिधित्व न होखे 104th संविधान संशोधन अधिनियम 2019 द्वारा 26/01/2020 को यह प्रावधान खत्म कर दिया गया है।) एह में से कुल 131 सीट (24.03%)अनुसूचित जाति (84) आ अनुसूचित जनजाति (47) खाती आरक्षित बा। सदन के कोरम कुल सदस्य संख्या के 10% हवे, यानी बैठक में कामकाज होखे खाती कम से कम दस प्रतिशत सदस्य लोग के मौजूद होखल जरूरी होला। लोक सभा के कार्यकाल एकरे पहिली बैठक से, अगर भंग न होखे, अधिकतम पाँच साल ले होला हालाँकि, ई अवधि क़ानून बना के बढ़ावल जा सके ला अगर इमरजेंसी लागू होखे।
नेपाल के झंडा
नेपाल के राष्ट्रीय झंडा विश्व के एक मात्र अइसन झंडा ह जवन चौकोर या आयताकार नइखे जवन दुगो त्रिकोणिय आकार के ऊपर नीचे रख के बनावल गइल बा। विश्व में एगो अउर झंडा बा जवन चौकोर नइखे उ ह अमेरिका के ओहाइयो के झंडा। नेपाल के राष्ट्रिय झंडा के ऊपरला त्रिकोण में एगो आधा चाँद आ निचला वाली त्रिकोण में एगो सूरज अंकित बा जेकर मतलब बतावल जाला कि जब तक सूरज-चाँद रही तब ले पृथ्वी पर नेपाल के अस्तित्व रही। इ झंडा के किनारा नीला रंग के बा जवन शान्ति के प्रतिक ह। झंडा के बीच के भाग गहरा लाल रंग के बा जवन नेपाल के राष्ट्रीय रंग ह। नेपाल के राष्ट्रीय फूल गुराँस भी एहि रंग के बा। गहरा लाल विजय के प्रतिक भी ह। 1962 तक नेपाल के झंडा पर चाँद आ सूरज पर चेहरा बनल होत रहल। झंडा के आधुनिकीकरण करे खातिर झंडा के चाँद आ सूरज पर से चेहरा के हटा दिहल गइल लेकिन फिर भी राजा आपन झंडा पर चाँद आ सूरज पर चेहरा के प्रयोग राजतंत्र खत्म होखला (2008) तक करत रहले। इ झंडा के 16 दिसम्बर 1962 के अपनावल गइल जब देश के नया संविधान लिखल गइल। ई अनोखा त्रिकोणिय झंडा शताब्दियों से नेपाल में प्रयोग में चलत रहल लेकिन द्वि त्रिकोणिय झंडा के इस्तेमाल 19 वीं शताब्दि से चलन में आइल। झंडा के आज के स्वरुप एकर प्राथमिक स्वरुप से लिहल गइल बा, जेकर प्रयोग 2000 साल पहिले से हो रहल बा।
भारत में साक्षरता
भारत में साक्षरता सामाजिक-आर्थिक बिकास खाती बहुते महत्व के चीज आ एह दिसा में बिकास के एक ठो महत्वपूर्ण सूचक बाटे, आ भारत के साक्षरता दर बढ़ के (साल 2011 में) 74.00% हो चुकल बा जबकि अंग्रेजी राज से आजादी के समय सन 1947 में ई 12% रहे। देखल जाय टेम्पलेट आजादी के बाद से अबतक ले साक्षरता छह गुना बढ़ गइल बा, तबो पर पूरा बिस्व के औसत साक्षरता 84% से ई कम्मे बाटे, आ भारत के बिसाल जनसंख्या में से निरक्षर लोग के संख्या के गिनती कइल जाय त दुनिया में अउरी कवनों देस में अतना निरक्षर लोग ना बा। सरकार के बहुत कोसिस के बावजूद भी भारत में साक्षरता में बढ़ती बहुत तेज नइखे रहल। साल 2011 के जनगणना में ई सोझा आइल कि 2001–2011 दशक में साक्षरता के बढ़ती के दर 9.2% रहल, ई पछिला दशक के तुलना में कम्मे रहल। साल 1990 में एगो अध्ययन में ई प्रागनुमान जाहिर कइल गइल रहे कि अगर वर्तमान (ओह समय) के दर से साक्षरता बढ़े तब साल 2060 में जा के भारत पूर्ण साक्षर हो पाई।
आरा
आरा भारत के बिहार राज्य के एगो प्रमुख नगर हऽ। ई भोजपुर जिला के मुख्यालय हऽ। बिहार के राजधानी पटना से एकर दूरी खाली 55 किलोमीटर बा। देश के दोसर ईलाकन से ई सड़क आउर रेलमार्ग से जुड़ल बा । ई नगर बनारस से 136 मील पूरूब-उत्तर-पूरूब ,पटना से 37 मील पश्चिम, गंगा नदी से 14 मील दक्खिन आउर सोन नदी से आठ मील पश्चिम में बसल बा। ई पूर्वी रेलवे के प्रधान साखा आउर आरा-सासाराम रेलवे लाइन के जंकशन हऽ। डिहरी से निकले वाली सोन के पूरबी नहर के प्रमुख 'आरा नहर' शाखा भी इहां से होकर जाले। आरा के 1865 में नगरपालीका बनावल गइल रहे।
गंगा और सोन के उपजाऊ घाटी में होखला के चलते ई अनाज के प्रमुख व्यापारिक क्षेत्र आउर वितरणकेंद्र हऽ । ई पटना, सासाराम आउर बनारस से रेल आउर सड़क मार्ग से जुड़ल बाटे। गंगा अऊर सोन नदी में बाढ़ अईला के चलते नगर कबो-कबो छतिग्रस्त हो जाला।
नांव
मसाढ़ मे मिलल एगो जैन सिलालेख मे एकर नांव "अरामनगर" लिखल बा एहिसे अइसन मानल जाला जे आरा नांव एहिसे पड़ल।
आरा के ऐतिहासिक रूप से शाहाबाद कहल जाला, ई नांव 1529 मे मुगल राजा बाबर दिहले रहन, जब ऊ बिहार के अफगान लोगन के हरइला के बाद एक राति रुकल रहन। शाहबाद के माने होला राजा लोग के नगर, एहीजे से पुरान जिला शाहाबाद के नांव पड़ल।
पुरान
आरा दिया रामायण मे लिखल बा, कहाला जे, राम जी के गुरु, विश्वामित्र के मड़ई हेनिए केनियो रहे। राम जी ताड़का के अरे लगे मरले रहन।
पुरान भारत मे ई मगध मे आवत रहे।, 684 बिसी मे एहिजा हर्यक कुल के राज चलत रहे। मौय कुलो एहिजा राज कइले रहे आ मसाढ़ लगे असोक के थम मिलल बाटे। 200 ईश्व मे एहिजा ग गुप्ता कुल रहे, बिकरमादित के कथा कईसे बैताल पचिसी आ सिंहासन बत्तिसी एहिजा आजो सुनावल जाला। फेर एहिजा पाल आ चेरो सभ के राज रहल।
सांस्कृतिक स्थिति
आरा सांस्कृतिक दृष्टि से बहुत महत्वपूर्ण रहल बा।आरा में ढेर अईसन संस्थान बाड़ीसन,जवन सांस्कृतिक नाटक के प्रस्तुति में, लोगिन के मनोरंजन करे में इउर शिक्षा के साथे-साथे सामाजिक कुप्रथा के भी ख़तम करे में बहुत बड़ भूमिका निभावत बाड़ीसन।
व्यापारिक स्थिति
आरा व्यापारिक दृष्टि से बहुत महत्वपूर्ण रहल बा I एहिजा के मुख्य व्यवसाय खेती से जुडल बा I आरा के गोला आउर बाजार समिति खेती से जुडल खरीद-बिक्री के जगह के रूप में जानल जाला।
शिक्षा
इहां वीर कुंवर सिंह विश्वविद्यालय अऊर बहुत महाविद्यालय बाड़ीसन । प्रोफेसर मिथिलेश्वर, उर्मिला कौल, मधुकर सिंह, अनंत कुमार सिंह, नीरज सिंह, निलय उपाध्याय, जवाहर पाण्डेय जईसन लोग समाकालिन साहित्य के दिशा दे रहल बा लोग । भोजपुर कंठ, आरण्य ज्योति जईसन पाक्षिक अखबार बहुत लम्बा समय से इहाँ प्रकाशित होत बाड़ीसन । एगो अइसन समय भी रहे जब आरा से टटका नाम के एगो भोजपुरी अखबार प्रकाशित होत रहे । बीच में शाहाबाद भूमि और समकालीन भोजपत्र नाम के पत्रिकन के प्रकाशन शुरू भइल रहे जे अब बंद बा । मित्र और जनपथ नाम के साहित्यिक पत्रिका इहाँ से प्रकाशित हो रहल बाड़ीसन । जनवादी लेखक संघ,प्रगतिशील लेखक संघ और अखिल भारतीय साहित्य परिषद के शाखा भी आरा शहर में आपन मौजूदगी दर्ज करवले बाड़ीसन । आजकाल भोजपुरी भाषा के कईअक गो लेखक अऊर संगठन आरा में सक्रिय बाड़ें । आरा में बहते पुरान अऊर इतिहासिक ईमारत बाड़ीसन । महाराजा कॉलेज परिसर में आरा हाउस, रमना मैदान के भीरी चर्च, बड़की मस्जिद, नागरी प्रचारिणी सभागार सह पुस्तकालय, बाल हिंदी पुस्तकालय, जैन सिंद्धांत भवन आदि प्रमुख बाड़ीसन I शहर में जैन लोग के भी ढेर मंदिर बाटे । इहाँ जैन बाला विश्राम नाम के लईकिन खातिर एगो ढ़ेर पुरान स्कूल बा। हरप्रसाद दास जैन कॉलेज, महाराजा कॉलेज, सहजानंद ब्रह्मर्षि कॉलेज, जगजीवन कॉलेज, महंत महादेवानंद महिला कॉलेज अंगीभूत कॉलेज हयिसन। नामी स्कूलन में डी.ए.वी ,जीन पौल्स ,सम्भावना अवासिय उच्च विद्यालय आउर डी.के.कारमेल के नाम शामिल बा I एकरा अलावा शहर में ढेर बड़-छोट स्कूल-कालेज बाड़ीसन । इहाँ वीर कुंवर सिंह विश्वविधालय के स्थापना सन 1992 में भइल । जगजीवन राम, राम सुभग सिंह, अंबिका शरण सिंह, सचिदानन्द सिन्हा, रामानंद तिवारी जईसन नेता आरा के माटी के लाल हवें।
दर्शनीय जगह
आरा के दर्शनीय जगह में आरण्य देवी, मढ़िया के राम मन्दिर शामिल बा। शहर में बुढ़वा महादेव, पतालेश्वर मंदिर, रमना मैदान के महावीर मंदिर, सिद्धनाथ मंदिर आदि शामिल बा । शहर में बड़की मठिया नाम से मशहुर एगो धार्मिक जगह बा । शहर के बीचोबीच बसल बड़की मठिया रामानंद सम्प्रदाय के प्रमुख केन्द्र हऽ। बनारस के तर्ज प मानस मंदिर के भी निर्माण चल रहल बा । आरा शहर से दूर बखोरापूर के काली माई के मंदिर भी बहुत मशहुर भइल जात बा जहाँ हर साल बड़-बड़ कलाकारन के जमावड़ा लागेला। आरा शहर से 9 किलोमिटर दूर सकड्डी के दुर्गा माई के मंदिर भी बहूत मशहुर है।
जनसंख्या
2011 के जनगणना के अनुसार आरा शहर के कुल आबादी 2,61,099 />बा । आबादी के मामला में आरा देश में 184 वें स्थान प बा।
लोग
आरा के प्रमुख लोगन में 1857 के बिद्रोह के क्रांतिकारी कुँवर सिंह से के नाँव सभसे प्रमुखता से लिहल जाला। भारत के आज़ादी खातिर बाद में संघर्ष करे वाला लोगन में डाॅ. सच्चिदानंद सिन्हा रहलें जे बिहार के बंगाल से अलगा क के अलग राज्य बनावे खातिर आंदोलन कइलें आ बाद में जा के एकर पहिला राज्यपाल बनलें। सिन्हा भारत के संबिधान सभा के पहिली बैठक के अध्यक्ष रहलें जबले की राजेंद्र प्रसाद के औपचारिक रूप से अध्यक्ष ना चुन लिहल गइल। एगो अउरी महत्त्व के नेता आ स्वतंत्रता सेनानी बाबू जगजीवन राम आरा से रहलें जे नेहरू सरकार में मंत्री रहलें। इनके बिटिया मीरा कुमार एगो प्रमुख नेता बाड़ी आ लोकसभा के अध्यक्षा रह चुकल बाड़ी।
साहित्य के क्षेत्र में शिवपूजन सहाय के नाँव प्रमुख बा जे भोजपुरी साहित्य में आपन योगदान दिहले बाड़ें। आरा के गणितग्य वशिष्ठ नारायण सिंह के नाँव प्रमुख बा जे अमेरिका ले जा के इहाँ के नाँव रोशन कइलेन। फिलिम कलाकार विनय पाठक आ लोग गायक पवन सिंह आ गायिका चंदन तिवारी एहिजे आरे से बा लोग।
भारत के प्रशासनिक खंड
भारत दक्खिन एशिया में एगो देस बा जे प्रशासन के हिसाब से 29 राज्य आ 7 गो संघ राज्य क्षेत्र, मंडल, जिला, तहसील भा तालुका आ बिकासखंड सभ में बाँटल गइल बा। जिला से नीचे के प्रशासनिक खंड सभ में पूरा भारत में एकरूपता नइखे आ इनहन के नाँव राज्य अनुसार अलग-अलग भी हो सके ला। नीचे एह चीज के बिबरन दिहल गइल बा।
मंडल
राज्य सभ के प्रशासन के हिसाब से कमिश्नरी में बाँटल गइल बा। अंग्रेजी शासन के दौरान कई जिला सभ के मिला के एक ठो कमिशनरी होखे आ कमिश्नर एकर मुख्य अधिकारी होखें। ई लगान वसूली (रेवेन्यू) के इकाई रहल आ ला एंड आर्डर के भी।
आजादी के बाद भी ई ब्यवस्था मौजूद बा भले अलग-अलग राज्य सभ में एकर नाँव अलग होखे। उदाहरण खाती उत्तर प्रदेश में इनहन के मंडल कहल जाला जबकि बिहार में प्रमंडल कहल जाला।
जिला
प्रशासन के प्रमुख इकाई हवे आ एह तरह के बिभाजन में पूरा भारत में एकरूपता बा। भारत में 2011 के जनगणना के समय कुल 640 गो जिला रहलें। हर जिला में, मुख्य अधिकारी डिस्ट्रिक्ट मजिस्ट्रेट होलें जिनके डीएम के नाँव से जानल जाला। हालाँकि ई अधिकारी अलग-अलग भूमिका अनुसार अउरी कई नाँव से जानल जालें। उदाहरण खाती रेवेन्यू के काम देखत समय कलक्टर आ ला एंड आर्डर के काम देखत समय इनके जिलाधीश कहल जाला।
सूखा
कौनों इलाका में, सामान्य से कम बरखा के दशा के समयअवधि सूखा के स्थिति होले, यानी ओह इलाका में वायुमंडली, सतही भा जमीनभीतरी पानी के कमी हो जाले। सूखा के स्थिति कई महीनन ले या सालन ले बनल रह सके ला। आमतौर पर कौनों इलाका के सूखाग्रस्त घोषित करे में, पनरह दिन के समय ले पानी के कमी दर्ज करे के बाद घोषणा कइल जाला। एक बेर आइल सूखा के परभाव अगिला कई सालन तक रह सके ला।
सूखा के परभाव इलाका के इकोसिस्टम आ खेती पर पड़े ला। परिणाम ई होला कि लोकल पर्यावरण आ अर्थब्यवस्था के नोकसान चहुँपे ला। पानी के भारी कमी अगर लमहर समय ले जारी रहे तब एह तरह के सूखा के कारण इलाका में खाना के कमी के कारण अकाल के स्थिति पैदा हो जाले।
सूखा के तीन गो प्रकार चिन्हित कइल गइल बा: मौसमी सूखा में लमहर समय ले बरखा के कमी दर्ज कइल जाला; खेती सूखा तब कहाला जब पानी के कमी से फसल के नोकसान होखे आ खेती चउपट हो जाय, आमतौर पर अइसन स्थिति मौसमी सूखा के लमहर समय तक जारी रहे के कारन होला; जलचक्री सूखा अइसन स्थिति के कहल जाला जब कौनों इलाका के बड़हन पानी के स्रोत सभ में पानी के कमी हो जाले, अइसन स्थिति साल-दर-साल लगातार सूखा पड़े के कारण होला।
एस्वातीनी
एस्वातीनी, बीआईएस 2018 स्वाज़ीलैण्ड, आधिकारिक नाम किंगडम ऑफ़ एस्वातीनी (अंग्रेज़ी: Kingdom of Eswatini), अफ़्रीका महादीप में एगो देस बा एकर राजधानी हवे
ओपल (ओलंपिया) रेकार्ड पी1
ओपल ओलंपिया रेकार्ड (Opel Rekord P1) 1957 में आइल एगो एक्जीक्यूटिव कार रहल जेकर निर्माता ओपल कंपनी रहल।
तंजानिया
तंजानिया अफ़्रीका महादीप में एगो देस बा। एकर राजधानी आधिकारिक रूप से नाँव भर खाती डोडोमा हवे आ वास्तविक कामकाज के राजधानी दार अस सलाम हवे जे इहाँ के सभसे बड़ शहर हवे। ई देस अफिरका के बिसाल झीलन वाला प्रदेश के पूरुब में बिस्तार लिहले बा आ एकर पूरबी सीमा हिंद महासागर से बने ले।
टोगो
टोगो अफ़्रीका महादीप में एगो देस बा। एकर राजधानी हवे।
ललितपुर, नेपाल
ललितपुर महानगरपालिका नेपाल के बाग्मती प्रदेश के ललितपुर जिला में एगो मेट्रो शहर बाटे। ई एह जिला के मुख्यालय भी हवे।
भारत में सड़क
भारतीय रोड नेटवर्क के कुल लंबाई 5,472,144 km से ढेर रहल (31 मार्च 2015 तक), आ एह तरीका से भारत दुनिया में सड़क के लंबाई के मामिला में अमेरिका के बाद दुसरे नंबर पर बा। प्रति बर्ग किलोमीटर जमीन के हिसाब से 1.66 किमी सड़क के औसत वाला भारत, सड़क घनत्व के मामिला में जापान (0.91) आ अमेरिका (0.67) से बेहतर स्थिति में बा आ चीन (0.46), ब्राजील (0.18) या रूस (0.08) नियर देस सभ से कहीं बेहतर स्थिति में बाटे। हालाँकि, सडक के क्वालिटी के मामिला में इहाँ आधुनिक हाइवे से ले के पातर आ कच्ची सड़क तक बिबिध गुणवत्ता वाली सड़क बाड़ी स आ सुधार के काम जारी बा। 31 मार्च 2015 के आँकड़ा के मोताबिक, भारत में 61.05% सड़क पक्की सड़क रहली स।
ट्यूनीशिया
ट्यूनीशिया अफिरका महादीप में एगो देस बा। एकर राजधानी ट्यूनिस हवे। ट्यूनिशिया के भूगोलीय स्थिति अफिरका महादीप के उत्तरी हिस्सा में बा आ एकरे पच्छिम ओर अल्जीरिया देस बा जबकि दक्खिन पच्छिम में एकर सीमा लीबिया से जुड़ल बा, उत्तर आ उत्तर-पूरुब में ई देस समुंदरी किनारा वाला हवे आ भूमध्य सागर (रूम सागर) के तीर हवे। एह देस के राजधानी ट्यूनिस भूमध्य सागर में एगो प्रमुख बंदरगाह शहर हवे।
युगांडा
युगांडा अफ़्रीका महादीप में एगो देस बा। एकर राजधानी कंपाला हवे।
पच्छिमी सहारा
पच्छिमी सहारा अफ़्रीका महादीप में एगो देस बा। एकर राजधानी हवे।
बिंबिसार
बिंबिसार (c. 558 या फिर पाँचवीं सदी ईसापूर्व के अंतिम दौर में ) जिनके जैन इतिहास सभ में श्रेणिक के नाँव से भी जानल जाला, मगध के राजा रहलें ((r. 542 – 492 BC) या c. 400 BC ) आ ई हर्यक बंस के संस्थापक रहलें। इनके पिता के नाँव भट्टीय रहल। इनके द्वारा मगध राज के बिस्तार कइल गइल, खासतौर पर पूरुब में अंग प्रदेश तक ले अपना राज के बिस्तार कइले रहलें। इनके द्वारा कइल गइल एह बिस्तार के, बाद के समय में आवे वाला, मौर्य साम्राज्य, के स्थापना के आधार के रूप में देखल जाला।
बिंबिसार के सांस्कृतिक उपलब्धि खाती भी जानल जाला। ई भगवान बुद्ध के समकालीन, उनके मित्र आ संरक्षक रहलें। बौद्ध ग्रंथ सभ में बर्णित प्रसिद्ध राजगीर नाँव के शहर के स्थापना के श्रेय भी इनहीं के दिहल जाला। इनका बाद इनके बेटा अजातशत्रु गद्दी पर बइठलें।
यमन
यमन अफ़्रीका महादीप में एगो देस बा। एकर राजधानी हवे।
हर्यक बंस
हर्यक बंस प्राचीन भारत में मगध राज पर शासन करे वाला दुसरा बंस रहल आ बृहद्रथ बंस के बाद एह राज पर एह लोग के अधिकार भइल। एह बंस के अस्थापना करे वाला या त बिंबिसार रहलें या फिर उनके पिता भट्टिय रहलें। हालाँकि, एह बंस के ताकत बिंबिसार के समय में बढ़ल आ एही के साथ वर्तमान बिहार के इलाका के राजनीतिक ताकत भी बढ़ल।
बिंबिसार, अजातशत्रु आ उदयिन एह बंस के नामी शासक लोग रहल आ अउरी छोट-छोट राजा लोग के शासन बाद एह बंस के अंत भइल आ एकरे बाद शिशुनाग बंस मगध के सत्ता पर काबिज भइल।
जांबिया
जांबिया अफ़्रीका महादीप में एगो देस बा। एकर राजधानी लुसाका शहर हवे।
धनगढी
धनगढी कैलाली जिला के सदरमुकाम आ सुदुर पश्चिमाञ्चल भी हा।काठमाडौं से करिब ७५० किलोमिटर के दुरी मे रहाल इ सहर समुन्द्री सतह से कारिब १०९ मिटर के उचाइ मे बा। इहे नगर के जदिक भारत के उतर परदेस के गाैरीफन्टा के सीमा से जुटल बा।
गोपालगंज
गोपालगंज भारतीय राज्य बिहार के उत्तरी-पच्छिमी हिस्सा में एगो सहर बा। ई अपनहीं नाँव के जिला के मुख्यालय भी बाटे।
जिम्बाब्वे
जिम्बावे अफिरका महादीप में एगो देस बा। एकर राजधानी हरारे हवे।
इटहरी
इटहरी नेपाल के प्रदेश संख्या 2 के सुनसरी जिला के 7 गो नगरपालिका सभ में से एगो ह। ई सुनसरी जिला के सभन से बड़ शहर आ उप-महानगरपालिका ह। ई शहर पूरबी नेपाल के मुख्य परिवहन जंक्शन पर स्थित बा। ई पूरब-पच्छिम महेंद्र राजमार्ग आ उत्तर-दक्खिन कोशी राजमार्ग के केंद्र में स्थित बा, एहि से ई एगो प्रगतिशील शहर के रूप में बा। At the time of the 2011 के जनगणना के हिसाब से एकर जनसंख्या 1,40,517 बा आ 33,794 घर-धुरी बा।
दसखत
दसखत भा दस्खत केहू क व्यक्तिगत पहिचान के साबित करेवाला, ओह व्यक्ति की खुद की हाथ से लिखल एगो बिसेस निशान होला ( जेवन ओ व्यक्ति क नांव हो सकेला या नांव की कुछ अक्षरन से बनल हो सकेला) आ एसे ई साबित होला की ऊ बेकति खुद एह दस्खत की निशान से ऊपर लिखल बात के परमान देता। दसखत भा दस्खत उर्दू की दस्तख़त शब्द क भोजपुरी रूप हवे। हिंदी में दस्खत के हस्ताक्षर आ अंग्रेजी में सिग्नेचर (Signature) या साइन (Sign) कहल जाला।
दस्खत केहू क एगो अलग पहिचान होला आ एकर नक़ल ना उतारल जा सकेला। कौनों कागज पर केहू दूसरा क दसखत कइल धोखाधड़ी हवे आ ई अपराध भी मानल जाला।
भरतपुर, नेपाल
भरतपुर नेपाल के नारायणी अंचल मे पड़े वाला चितवन जिला के एगो महानगारपालिका हा। 2068 के जनगणना अनुसार भरतपुर के जनसङखया 1,43,836 रहे जेमे से 51 % पुरुस आ 49 महिला रहे।
भरतपुर मे सब से ज्यदा थारू, दराइ, बोटे, गुरुङ,मगर,चेपाङ, तामाङ आ कम सङखया मे राई, लिम्वु का सथे बराल,पौडेल, अधिकारी, थापा, बोहोरा थर रहल बाहुन आ क्षेत्री जात श्रेष्ठ, प्रधान, महर्जन, साही जेसन जात के अदमि सन रहेला।
जीवक
जीवक प्राचीन भारत में, मगध के राजा बिंबिसार आ उनके बाद में अजातशत्रु के समय में एगो बैद्य रहलें। इनके जीवक कुमारभच्च के नाँव से भी जानल जाला। ई राजा बिंबिसार आ गौतम बुद्ध के बैद रहलें।
कथा के मोताबिक जीवक के जनम के बाद जंगल में बिग दिहल गइल रहे जहाँ से बिंबिसार के बेटा अभय इनके पा गइलेन। इनके बैदकी के पढ़ाई तक्षशिला में भइल रहे। इनके बारे में एगो अउरी कहानी चलन सार हवे कि जब इनसे गुरु पुछलें कि बन में जा के कौनों अइसन पौधा ले आवऽ जवना के बैदकी खाती कौनों महत्व न होखे, तब अंत में जीवक के उत्तर रहल कि अइसन कौनों पौधा ना बाटे।
कुछ बिद्वान लोग इहो तर्क देला के जब बिंबिसार द्वारा जीवक के गौतम बुद्ध के निजी बैद बनावल गइल, बहुत सारा लोग उनसे इलाज करवावे खाती बौद्ध बन गइलें।
काठमांडो घाटी
काठमांडो घाटी (नेपाली: काठमांडौ उपत्यका, नेपाल भाषा: स्वनिगः, नेपाः गाः) हिमालयी राष्ट्र नेपाल में एगो प्राकृतिक घाटी बा आ एशिया के एगो प्राचीन ब्यापारिक मार्ग के पड़ाव आ सांस्कृतिक रूप से धनी वरासत वाला क्षेत्र बा। एही घाटी में नेपाल के राजधानी काठमांडो स्थित बा आ आसपास के अन्य कई उपनगर सभ के मिला के काठमांडो उपनगरीय क्षेत्र के रूप में नेपाल के सभसे बड़हन आबादी समूह भी बा।
घाटी के सभसे ढेर महत्त्व इतिहासी आ सांस्कृतिक कारण से बा, काहें से कि इहाँ लगभग 130 गो से ढेर अस्थान अइसन बाने जिनहन के हिंदू या बौद्ध धरम में पबित्र मानल जाला आ जहाँ लोग तीरथ के रूप में जतरा करे जाला। एही कारण काठमांडो घाटी के सात गो स्थान (स्मारक सभ) के यूनेस्को द्वारा बिस्व धरोहर स्थल के दर्जा दिहल गइल बा।
बिहार बोर्ड
बिहार बोर्ड के अस्थापना बिहार विद्यालय परीक्षा बोर्ड एक्ट - 1952 के खंड 3 के तहत भइल हवे। माध्यमिक (सेकेंडरी या हाईस्कूल) आ उत्तर-माध्यमिक (हायर-सेकेंडरी या इंटरमीडिएट) बिद्यालय सभ के परीक्षा, जे एह बोर्ड के मुख्य काम हवे, ई बोर्ड साल में दू बेर करावे ला - मुख्य परीक्षा फरवरी-मार्च में आ सप्लीमेंटरी परीक्षा अगस्त-सितंबर में।
यमुना (बहुअर्थी)
यमुना के नीचे दिहल अरथ हो सके ला:
इहो देखल जाय
जमुना (बहुअर्थी)
गिद्ध
गिद्ध एक ठो मुर्दाखोर आ शिकारी चिरई हवे। ई बड़हन साइज के भारी चिरई होला आ लंबा उड़ान भरे के क्षमता वाला होला। भूगोलीय हिसाब से नई दुनिया (अमेरिका) के गिद्ध आ पुरानी दुनिया के गिद्ध, दू हिस्सा में बर्गीकरण कइल जाला। दुनों मिला के, एकर लगभग तेइस गो प्रजाति पावल जालीं।
डी. डब्ल्यू. ग्रिफ़िथ
डी.डब्ल्यू ग्रिफ़िथ अमरीकी फिल्म निर्देशक, लेखक अउरी निर्माता रहलें। ग्रिफ़िथ के फिल्म निर्माण के आधुनिक तकनीक के जन्मदाता भी कहल जाला।
पियेर पाउलो पसोलिनी
पियेर पाउलो पसोलिनी इतालवी फिल्म निर्देशक, लेखक, पत्रकार आ विचारक रहलें। पसोलिनी यूरोपीय सिनेमा आ साहित्य जगत में एगो जानल मानल नाव ह।
फ्रांसिस फोर्ड कोपोला
फ्रांसिस फोर्ड कोपोला संयुक्त राज्य अमरीका के फिल्म निर्देशक, पटकथा लेखक आ फिल्म निर्माता हउवें। कोपोला हॉलीवुड में फिल्म निर्माण क नया तकनीक के साथे नया दौर के भी जनम दिहलें।
घाट
घाट नदी भा पोखरा वगैरह के किनारा के कहल जाला जहाँ से पानी ले चहुँपले के सुबिधान होखे। आमतौर पर सीढ़ीदार किनारा के घाट कहल जाला। इस्तेमाल के अनुसार पानी भरे के घाट, धोबी घाट, भा मसान घाट के रूप में इनहन के नाँव धरा जाला। बहुधा नदी के तीरे के घाट सभ के धार्मिक महत्व भी होला। गंगा नदी के तीरे बसल शहर बनारस अपना घाट सभ खाती परसिद्ध हवे जहाँ लगभग पूरा शहर के एक अलंग गंगा के बायाँ किनारे पर सीढ़ीदार घाटन के सहारे बाटे।
घाट पर नाइ खेवे वाला मल्लाह लोग के (या घाट के महसूल वसूले वाला के) घटवार कहल जाला।
ककही
ककही भा कंघी एगो दाँतेदार चीज होला जे बार झारे के कामे आवे ला। बार भा केश सँवारे बदे आ रखरखाव करे खाती एह जुगति के इस्तेमाल पुराना जमाना से चलल आ रहल बा आ ई आमतौर से उपलब्ध मटेरियल लकड़ी भा प्लास्टिक से ले के कीमती मटेरियल जइसे कि हाथी दाँत भा सोना तक के हो सके ला। कई किसिम आ डिजाइन में उपलब्ध हो सके ला आ खास अलग-अलग इस्तेमाल खाती इनहन के अलग-अलग प्रकार भी मिले ला।
इतिहास में ककही के इस्तेमाल के परमान लगभग 5000 बरिस पहिले से फारस में से मिले ला।
तारणपंथ
तारणपंथ दिगंबर जैन धर्म क एगो पंथ बा।इके संस्थापक संत तारण रहन।
भारत में शिक्षा
भारत में शिक्षा सरकारी आ प्राइवेट दुनों तरह के बिद्यालय आ संस्थान सभ द्वारा उपलब्ध करावल जाले, जहाँ नियामक आ फंडिंग करे वाला के रूप में केंद्र सरकार, राज्य सरकार आ लोकल स्वशासन तीनों के भूमिका बा। भारतीय संबिधान के प्राबिधान के अनुसार भारत में सुरुआती शिक्षा पावे के मौलिक अधिकार घोषित कइल गइल बा आ 6 से 14 साल के उमिर के बच्चन सभ के मुफ्त में आ अनिवार्य शिक्षा के बिधान बाटे। सरकारी आ प्राइवेट संस्था सभ के बिचा में 7:5 के अनुपात बा।
आजादी के बाद से भारत में शिक्षा के क्षेत्र में लगातार प्रगति देखे में आइल बा आ प्राइमरी शिक्षा में नाँवलिखाई अनुपात (एनरोलमेंट रेशियो) अउरी साक्षरता में बेहतरी भइल बा आ साल 2011 के आँकड़ा में ई देखल गइल की 7–10 उमिर बर्ग में तीन-चउथाई हिस्सा शिक्षा ले पहुँच बना चुकल बा। हालाँकि, भारत में सुरुआती शिक्षा के बाद पढ़ाई छोड़े के अनुपात अभिन भी ढेर बा आ भारत के अपना बिसाल जनसंख्या के संसाधन में बदले खाती शिक्षा के क्षेत्र में अभिन भी काफी काम करे के बचल बा।
शिक्षा के सालाना स्थिति के रपट में साल 2012 में बतावल गइल की देहातन में 6-14 साल के उमिर बर्ग में 96.5% लइकन के नाँवलिखाई अनुपात पहुँच चुकल बा। हालाँकि, आँकड़ा सभ सुरुआती शिक्षा के क्षेत्र में लगभग पूरा जनसंख्या ले पहुँच बता रहल बाने, शिक्षा के क्वालिटी पर सावालिया निशान भी लागल बा, खासतौर से सरकारी इस्कूल सभ में शिक्षा के गुणवता पर सावल उठावल गइल बा। सुरुआती शिक्षा के मामिला में प्राइवेट क्षेत्र के हिस्सेदारी बहुत महत्व के बा आ कुछ मात्रा में, आगे के पढ़ाई में भी प्राइवेट सेक्टर के भूमिका बा। एकरे बावजूद उच्च शिक्षा आ रिसर्च के क्षेत्र में ज्यादातर काम सरकारी संस्थान सभ के बा।
इस्कूल आ कॉलेज के सिस्टम
भारत में इस्कूल सभ के पढ़ाई 10+2+3 के तरीका से होखे ले। एह में सुरुआती दस साल के भी दू हिस्सा में बाँटल जाला, सबसे सुरुआती 4 या 5 साल के पढ़ाई के प्राइमरी (प्राथमिक) आ बाद के 6 या 5 साल के माध्यमिक शिक्षा (हाईस्कूल) कहल जाला। माध्यमिक के भी कहीं-कहीं दू हिस्सा में बाँट दिहल जाला, जूनियर हाईस्कूल (पूर्व माध्यमिक) आ हाईस्कूल (माध्यमिक) के रूप में। हाईस्कूल के बाद के दू साल के पढ़ाई के कहीं उच्चतर माध्यमिक आ कही इंटरमीडिएट कहल जाला जे एक तरह से प्री कॉलेज पढ़ाई होला। एकरे बाद 3 साल के कॉलेज के पढ़ाई (ग्रेजुएशन) होला। एकरे बाद के शिक्षा के उच्च शिक्षा कहल जाला जेह में बिबिध बिसय सभ में मास्टर डिग्री आ रिसर्च सामिल बा।
उच्चशिक्षा
कॉलेज के ग्रेजुएशन के पढ़ाई आ एकरे बाद के पढ़ाई के उच्च शिक्षा (हायर एजुकेशन) कहल जाला। ज्यादातर बिसय सभ में अइसन कोर्स सभ बैचलर (स्नातक) आ मास्टर (परास्नातक) के डिग्री देवे लें। उच्च शिक्षा ले पहुँच आ एह शिक्षा के गुणवत्ता मामिला में भारत अभिन काफी पीछे बतावल जाला, भारत के कौनों विश्वविद्यालय दुनिया के टॉप विश्वविद्यालय सभ में ना सामिल बा, इहाँ उच्च शिक्षा में नाँव लिखावे वाल बिद्यार्थी सभ के प्रतिशत साल (2013 में) बस 11% रहल जबकि अमेरिका में ई 83% रहे, नैक (NACC) के रपट में बतावल गइल की 90% कालेज आ 70% इन्वर्सिटी सभ के पढ़ाई के स्तर कमजोर बा।
इतिहास
पुराना समय में भारत में गुरुकुल में शिक्षा दिहल जाव। यानी पढ़ाई करे वाला बिद्यार्थी लोग गुरु के लगे आश्रम में जा के पढ़ाई करे। कुछ गुरुकुल बहुत बड़े-बड़े शिक्षा संस्थान के रूप ले लिहले रहलें जिनहन के प्राचीन जमाना के विश्वविद्यालय के रूप में भी देखल जाला - जइसे कि तक्षशिला आ नालंदा नियर गुरुकल के प्राचीन विश्वविद्यालय मानल जाला। एह दौर में ब्राह्मण-शिक्षा ब्यवस्था के साथ-साथ बौद्ध शिक्षा के भी महत्व रहल आ दुनों में कुछ अंतर भी रहल।
भारतीय इतिहास के मध्य जुग में शिक्षा ब्यवस्था के बहुत ब्यवस्थित रूप ना रहि गइल अइसन मानल जाला। सल्तनत काल आ मुग़ल काल में, पुराना समय से चल आ रहल शिक्षा में बदलाव भइल आ एकर स्तर पहिले नियर ना रहि गइल ; एह दौर में शिक्षा धर्म आधारित हो गइल आ एकर मकसद इस्लाम के बिस्तार से जुड़ गइल; प्राइमरी शिक्षा मकतब में आ बाद के पढ़ाई मदरसा में होखे लागल। हालाँकि, एकरे साथे-साथ पुराना ब्यवस्था के शिक्षा भी कुछ मात्रा में जारी रहल। दिल्ली, आगरा, जौनपुर आ अजमेर एह दौर में शिक्षा के प्रमुख केंद्र रहलें।
भारत में प्राथमिक शिक्षा के अंग्रेजी सिस्टम के जनमदाता लार्ड मैकाले के मानल जाला। "वुड के डिस्पैच" आ "हंटर कमीशन" के रपट के इहाँ के शिक्षा ब्यवस्था के नया रूप देवे में महत्व वाली भूमिका रहल।
नेट न्यूट्रैलिटी
नेट न्यूट्रैलिटी भा इंटरनेट न्यूट्रैलिटी अइसन सिद्धांत ह जेकरे तहत मानल जाला कि इंटरनेट सर्विस प्रदान करने वाली कंपनी सभ इंटरनेट पर हर तरह के डेटा के एक नियर दर्जा दिहें सऽ। यानी कि ई एक तरह से इंटरनेट यूजर लोग खाती के लिए बरोबर स्पीड आ बराबर कीमत पर इंटरनेट उपलब्ध करावे के बिचार हवे आ अइसन सिद्धांत हवे जेकरे अनुसार इंटरनेट सेवादाता (सर्विस प्रोवाइडर) सब के सभका साथे बराबरी के बेहवार करे के होला, यानी कि इंटरनेट के सेवा देवे में ऊ कौनों वेबसाइट, सुबिधा, प्लेटफार्म, एप भा सामग्री खाती कवनों किसिम के बिभेद ना क सके ला। एकर मतलब ई भइल कि इंटरनेट सेवादाता कौनों वेबसाइट, एप भा सामग्री के जानबूझ के स्लो ना क सके ला, ब्लॉक ना क सके ला या फिर केहू से एक्स्ट्रा दाम ना वसूल सके ला।
5जी
पाँचवाँ जेनरेशन के मोबाइल नेटवर्क (5th generation mobile networks) या फिर पाँचवीं पीढ़ी के वायरलेस सिस्टम के 5जी (उच्चारण: फाइव जी) के छोट नाँव से जानल जाला, नया आ भाबिस्य में इस्तेमाल होखे खाती प्रस्तावित मोबाइल नेटवर्क सिस्टम बाटे जे मिलीमीटर बैंड (28, 38, आ 60 GHz) में काम करी आ ई वर्तमान 4जी सिस्टम से आगे के चीज होखी। संचार कंपनी एरिक्सन द्वारा नवंबर 2017 में भारत में एह तकनीक के प्रदर्शन भी कइल गइल आ सरकार के साल 2020 तक 5जी ले आवे के लक्ष्य के खाती आपन प्रतिबद्धता जतावल गइल। हाले में एक ठो खबर में एटी&टी (AT&T) द्वारा दुनिया के पहिला फाइवजी फोन भी ले आवे के बात कहल गइल बा जे एह साल, 2018 के अंत में आई, एह तरीका से दू गो अमेरिकी कंपनी साल 2018 में फाइवजी फोन ले आवे खाती तइयारी में बाड़ी सऽ काहें कि वेरिजोन कंपनी पिछले साल एह बात के घोषणा क चुकल बा।
धर्मराजिक स्तूप, सारनाथ
धर्मराजिक स्तूप, उत्तर प्रदेश के बनारस के नगीचे, सारनाथ में सम्राट अशोक के बनवावल स्तूप रहल। वर्तमान में एकर चबूतरा भर बचल बा जे सारनाथ के परसिद्ध धम्मेक स्तूप के बगल में पच्छिम ओर मौजूद बा।
भारत में नेट न्यूट्रैलिटी
अगस्त 2015 तक ले, भारत में नेट न्यूट्रैलिटी के गवर्न करे वाला कौनों किसिम के कानून ना रहल, माने कि सगरी इंटरनेट यूजर लोग के साथ बराबरी के बेहवार करे के होखी आ कौनों प्रयोगकर्ता, सामग्री, साइट, प्लेटफार्म, एप्लीकेशन या कौनों भी किसिम के कम्युनिकेशन खाती दाम वसूली में बिभेद के नीति ना अपनावल जाई। हालाँकि, भारत में कुछ इंटरनेट सेवादाता कंपनी सभ द्वारा पहिलहीं नेट न्यूट्रैलिटी के उलंघन के मामिला देखे के मिलल बा। सरकार एह मामिला के सुल्झावे खाती आम जनता से सुझाव आ कमेन्ट देवे खाती एक पूरा दिन (14 अगस्त) के माईगव (mygov) फोरम के खोलले रहल। एकरे बाद फाइनल निर्णय लिहल जाई। 28 नवंबर 2017 के ट्राई द्वारा कुछ रिकमेन्डेशन भी जारी कइल गइल। आ एकरे बाद भारत अब पूरा देस भर में नेट तटस्थता लागू करे बदे परभावी कानून बानवे से बस एक सीढ़ी पाछे बा।
भारत में नेट न्यूट्रैलिटी तब बिसेस चर्चा में आइल जब दिसंबर 2014 में मोबाइल पर इंटरनेट उपलब्ध करावे वाली कंपनी एयरटेल ई एनाउंस कइलस की ऊ कई गो एप सभ जइसे वाट्स एप, स्काइप वगैरह द्वारा होखे वाली वॉइस काल सभ खाती एक्स्ट्रा दाम वसूली।
ऑर्सन वेल्स
ऑर्सन वेल्स अमेरिकी अभिनेता, लेखक, फिल्म निर्देशक आ निर्माता रहलें। वेल्स रंगमंच रेडियो आ फिल्म तीनों माध्यम में बढ़िया काम खातिर जानल जालन। उनके मात्र 23 साल के उमिर में एच.जी वेल्स के उपन्यास 'द वार ऑफ द वर्ल्ड्स' के रेडियों रूपांतरण के निर्देशन खातिर प्रसिद्धी मिल गइल रहे। वेल्स आपन पहिलकी फीचर फिल्म 'सिटिजन केन' से एगो फिल्म निर्देशक के रूप में स्थापित त हो गइल रहले बाकी हॉलीवुड के स्टूडियों तंत्र खातिर ऊ जिनिगीभर एगो आउटसाइडरे रहलें।
शैव मत
शैव मत, शैव पंथ भा शैव संप्रदाय हिंदू धर्म के एगो प्रमुख शाखा हवे। एह मत के माने वाला लोग शिव के सभसे बड़ देवता या फिर साक्षात ब्रह्म के स्वरुप माने ला। एह मत के माने वाला लोग के शैव कहल जाला। हिंदू धर्म के बाकी परंपरा सभ नियर, शैव परंपरा के भी कई शाखा-उपशाखा मौजूद बाड़ी जेह में शैव सिद्धांत रुपी द्वैतवादी धार्मिक बिचार से ले के योग से परभावित एकात्मवादी परंपरा ले मौजूद बा। एह संप्रदाय के परभाव क्षेत्र भी पूरा भारत में बिस्तार लिहले बा आ काश्मीर से ले के सुदूर दक्खिन भारत ले एह मत के चलन बाटे। शैव मत के माने वाला लोग वेद आ आगम ग्रंथ सभ के धर्मशास्त्र के प्रमुख स्रोत के रूप में अंकार करे ला।
शैव मत के मूल, दुसरी सदी ईसा पूर्ब के आसपास के समय के प्राचीन वैदिक परंपरा में देखल जाले, जहाँ रुद्र रुपी वैदिक देवता के पूजा के वर्णन मिले ला। प्राचीन ग्रंथ श्वेताश्वेतरउपनिषद में, जेकर काल पहिली सहस्राब्दी ईसा पूर्व मानल जाला, रुद्र, शिव आ माहेश्वर के जिकिर मिले ला। हालाँकि, एह ग्रंथ के शैव मत के ग्रंथ माने में बिबाद बाटे। ईसा के बाद के सुरुआती दौर में पाशुपत शैव मत के चलन साफ तौर पर देखे के मिले ला आ ई पहिला शैव मत हवे जेकरे अलग परंपरा के रूप में स्थापित होखे के परमान मिले ला। भक्तिवादी आ एकात्मवादी शैव मत सभ के चलन पहिलिये सहस्राब्दी ईसवी से चलनसार भ गइल रहे आ बाद में कई बेर कई हिंदू राजघराना सभ के धर्म के रूप में अस्थान पवलस। एकरे बाद एह मत के चलन दक्खिन-पूर्ब एशिया ले चहुँपल आ बौद्ध धरम के साथे-साथ एह मत के चलन भी इंडोनेशिया, वियतनाम आ कंबोडिया नियर देसन में बिकसित भइल आ एह देसन में हजारन गो शिव मंदिर अस्थापित कइल गइलें। वर्तमान जुग में शैव संप्रदाय हिंदू धर्म क एक ठो प्रमुख भाग बाटे।
ऑर्सन वेल्स
जीवन परिचय
वेल्स छोटे उमिर में रेडियो आ रंगमंच खातिर काम शुरू क दिहलें जेमें उनके लगातार सफलता मिलल। पिता के देहान्त के बाद वेल्स आपन बचल-खुचल जमापूंजी लेके यूरोप के यात्रा पर निलक पड़लन। वेल्स आयरलैंड के मशहूर गेट थिएटर पहुंचलन आ उहवां के प्रबंधक से आपन परिचय ब्राडवे स्टार के रूप में दिहलन। ऑडिशन के बाद वेल्स के उहवां काम मिल गइल बाकी ब्रिटेन में वेल्स के कौनो बड़ सफलता ना मिलल जेकरा बाद ऊ वापस अमेरिका लौट अइलन।
शैव मत
शैव संप्रदाय के माने वाला लोग के अनुसार शिव एह सृष्टि के रचयिता, पालनहार आ बिनासक हवें; या फिर खुद आत्मन हवें जे हर जीव में बास करे ला; या फिर ब्रह्म के स्वरुप हवें। एह मत के शाक्त मत से भी काफी जुड़ाव हवे आ बहुत सारा शैव लोग सम्मिलित रूप से शिव-शक्ति के पूजा आराधना करे ला। मूल हिंदू परंपरा नियर, ई शाखा भी संत-साधू के जीवन बितावे, योग के महत्व देवे आ अपना भीतर मौजूद शिव के तलाश करे के शिक्षा देला आ ई हिंदू धर्म के सभसे बड़हन समुदाय सभ में से एक के रूप में भी स्थापित बाटे।
ऑर्सन वेल्स
फिल्म निर्माण
अमेरिका में रेडियो आ रंगमंच पर सफलता मिलला के बाद आरकेओ रेडियो क ओर से वेल्स के दूगो फिल्म बनावे के प्रस्ताव मिलल। वेल्स पटकथा लेखक हरमन जे मैनकेविच क साथे मिलके एगो कहानी पर काम शुरू क दिहलें। कहानी अमेरिका के मीडिया मुगल विलियम रैंडोल्फ हर्स्ट क जीवनी पर आधारित रहे। वेल्स एह फिल्म परियोजना खातिर हॉलीवुड के बेहतरीन तकनीशियनन के आपन टीम में जोड़लन जेवना में छायाकार ग्रेग टौलैंड भी शामिल रहलन। ए परियोजना में वेल्स कलाकारन के चयन में अपना मरकरी थिएटर के नवछींटिहा कलाकारन के तरजीह दिहलन। कहल जाला कि ए फिल्म के साथे साथ हॉलीवुड के कईगो कलाकार फिल्म जगत में पदार्पण कइलन।
ए फिल्म क शूटिंग दस सप्ताह में पूरा कइल गइल। बाकी ए फिल्म क निर्माण एतना आसान ना रहे। हर्स्ट के जब ए फिल्म के बारे में पता चलल त ऊ अपना अखबारन में ए फिल्म से संबन्धित कवनो परकार के विज्ञापन आ खबरों पर रोक लगा दिहलन आ फिल्म के निर्माता आरकेओ रेडियो पर फिल्म के प्रोजेक्ट के बंद करे खातिर दबाव बनावे लगलन। कहल त ईहो जाला कि ऊ निर्माता के फिल्म क कुल लागत से भी ज्यादा धन देबे क प्रस्ताव दिहलन, ई कहिके कि ए फिल्म क कुल्ही प्रिंट आ निगेटिव को नष्ट क दिहल जाउ।
नॉमिनल जीडीपी के अनुसार बिस्व के देस सभ के लिस्ट
सकल घरेलू उत्पाद (जीडीपी) कौनों देस में साल भर में भइल कुल उत्पादन (माल आ सेवा के फाइनल उत्पादन) के बजार मूल्य होला। नीचे नामिनल जीडीपी के आधार पर बिस्व के देसन के लिस्ट दिहल जात बा:
एकल परिवार
एकल परिवार अइसन परिवार होला जेह में महतारी-बाप आ उनहन लोग के संतान भ्रष्टाचार शामिल होखे। ई संजुक्त परिवार, जेह में कई पीढ़ी एक्के साथ रहे ले, से अलग होला। अमेरिकी संस्कृति में अइसन परिवार के बहुतायत बा जबकि भारतीय उपमहादीप के अंदर एकर बिस्तार बढ़ रहल बा।
समाजशास्त्र
समाजशास्त्र (अंगरेजी:सोशियोलॉजी) समाज के अध्ययन करे वाला एकेडेमिक बिसय हवे, ई सामाजिक संबंध, सामाजिक अंतरक्रिया आ संस्कृति के अध्ययन करे ला आ सामाजिक बिज्ञान सभ के श्रेणी में आवे ला।
फय्यूम
फय्यूम बिचला मिस्र में एगो शहर बा। काहिरा से लगभग 100 किलोमीटर के दूरी पर, फय्यूम नखलिस्तान में मौजूद ई शहर वर्तमान फय्यूम गवर्नरेट के मुख्यालय बा आ मिस्र आ दुनिया के सभसे पुरान शहर सभ में से एक बाटे।
राजघाट पुल
मदन मोहन मालवीय पुल, जेकरा लोग राजघाट पुल के नाँव से जाने ला, उत्तर प्रदेश के बनारस शहर में गंगा नदी पर बनल दुतल्ला पुल बाटे जेह पर रेल आ सड़क आवागमन होला। एकर पुराना नाँव डफरिन ब्रिज हवे। 1887 में बन के पूरा भइल ई पुल अवध एंड रोहिलखंड रेलवे द्वारा बनावल गइल। ई बनारस के मुगलसराय से जोड़े ला। नगीचे मौजूद राजघाट के नांव पर आम लोग एकरा के एही नाँव से जाने ला। एकरे लगे मौजूद रेलवे इस्टेशन काशी के नाँव पर एकरा के काशी पुल भी कहल जाला। एकरे ऊपरी डेक पर से सड़क गुजरे ले आ ई ग्रैंड ट्रंक रोड हवे जे इहाँ गंगा नदी के पार करे ला। 1948 में एकर नाँव बदल के मालवीय पुल क दिहल गइल।
चौखंडी स्तूप
चौखंडी स्तूप भारतीय राज्य उत्तर प्रदेश के बनारस शहर के नगीचे परसिद्ध बौद्ध तीरथ सारनाथ में एगो बौद्ध स्तूप बा। गुप्त काल (लगभग चउथी-पाँचवी सदी) में बनल ई स्तूप ओह अस्थान के चीन्हा के रूप में बनावल गइल हवे जहाँ गौतम बुद्ध के भेंट पहिला पाँच गो शिष्य लोग से भइल, जिन्हन लोग के ऊ सारनाथ में आपन पहिला उपदेश दिहलें।
स्तूप, सारनाथ के मुख्य खोदाई स्थल से दक्खिन ओर मौजूद बा आ ई चौकोर चबूतरा सभ के तीन गो मंजिल के रूप में बनल रहे। वर्तमान में एकरे ऊपरी हिस्सा में अठकोनी बुर्जी बा जे बाद के जमाना के निर्माण हवे।
इतिहास
चौखंडी स्तूप के निर्माण, अनुमान अनुसार गुप्त काल में, लगभग पाँचवी सदी में भइल। एकरे ऊपरी हिस्सा में बनल आठ कोन के बुर्जी के बारे में बतावल जाला कि ई राजा टोडरमल के लइका, गोबर्धन द्वारा बनवावल गइल हवे। गोबर्धन अकबर के जमाना में एह इलाका के गवर्नर रहलें आ 1588 में एह बुर्जी के निर्माण करवलें, एह जगह पर लिखल एकठो बिबरन के मोताबिक हुमायूँ के एह जगह आवे के यादगार के रूप में ई बुर्जी बनवावल गइल।
बिबरन
चौखंडी स्तूप, बनारस के ओर से सारनाथ जाए पर, रस्ता में पहिला बौद्ध स्मारक पड़े ला। ई ईंटा क बनल एगो स्तूप हवे जे सारनाथ के मुख्य खोदाई स्थल से दक्खिन में मौजूद बा। चौकोन आकार के ई स्तूप देखे में तीन-तल्ला बुझाला हालाँकि ढह जाए के कारन तीनों मंजिल के बिभेद साफ-साफ ना पता चले ला। उत्तर ओर तीन गो लेवल साफ-साफ़ देखाई पड़े लें आ पूरबी हिस्सा के ओर से इनहन ले चहुँपे वाली सीढ़ीदार रचना भी मौजूद बा। ऊपरी हिस्सा गोलाई लिहले ढूह के आकार में बा जेकरे ऊपर बीचोबीच में आठ कोण के बुर्जी बनल बा।
स्तूप के चौहद्दी के गेट पर लागल बिबरन के मोताबिक एकर कुल ऊँचाई लगभग 93 फीट बाटे।
२जी स्पेक्ट्रम घोटाला
2जी स्पेक्ट्रम घोटाला भारत में साल 2010 में सोझा आइल एगो घोटाला रहे जेह में 2जी स्पेक्ट्रम के आबंटन में घपला के आरोप लगावल गइल रहे। 2010 में कैग के रपट से ई जाहिर भइल रहे कि अगर साल 2008 में 2जी स्पेक्ट्रम के आबंटन नीलामी के प्रक्रिया से कइल गइल रहित तब सरकार के खजाना में 1 लाख 76 करोड़ रुपिया ढेर आइल रहित। एह मामिला में कई गो मंत्री आ अधिकारी लोग के भूमिका आ निजी कंपनी के भूमिका संदेह में रहल। कुल 14 लोग आ तीन गो कंपनी पर आरोप दायर कइल गइल, तत्कालीन बित्त मंत्री पी चिदंबरम आ प्रधानमंत्री कार्यालय प भी एह में भूमिका होखे के आरोप लागल आ ई भारत के अबतक के सभसे बड़हन घोटाला के रूप में देखल गइल आ भारी राजनीतिक बिबाद के कारण बनल।
दिसंबर 2017 में आइल अदालत के फैसला में सगरी सतरह आरोपी लोग के बरी क दिहल गइल, काहें से कि कौनों सबूत ना मिलल।
सारनाथ म्यूजियम
सारनाथ म्यूजियम उत्तर प्रदेश राज्य के शहर बनारस के लगे सारनाथ में मौजूद एगो म्यूजियम (अजायबघर) बा। इ भारतीय पुरातत्व सर्वेक्षण बिभाग के म्यूजियम ह जहाँ सारनाथ के खोदाई में मिलल बिबिध प्रकार के चीज संरक्षित क के रखल गइल बा। हेइजे परसिद्ध सिंह स्तंभ के मुकुट भी रखल बा जेके नकल से भारत के राजकीय चीन्हा बनल हवे।
पद्म श्री
इ भारत सरकार द्वारा दिहल जावे वाला पुरस्कारन में चौथा सबसे ऊंच पुरस्कार हौवे।
बर्नारडो बर्टोलूची
बर्नारडो बर्टोलूची (Bernardo Bertolucci; 16 मार्च 1941 – 26 नवंबर 2018) एगो इतालवी फिल्म निर्देशक आ पटकथा लेखक रहलें। उनकर प्रमुख फिल्मन में शामिल बा द कंफर्मिस्ट, लास्ट टैंगो इन पेरिस, द लास्ट इंपरर, द सेल्टरिंग स्काई, स्टीलिंग ब्यूटी, द ड्रीमर्स अउरी लिटिल बुद्धा। सन् 2011 में फिल्म निर्माण में उनकर योगदान के देखि के कान्स फिल्म समारोह में उनकरा के पाम दी ओर पुरस्कार से सम्मानित कइल गइल। चर्चित पटकथा लेखिका क्लारा पेप्लो उनकर पत्नी हई।
जीवन परिचय
बर्नारडो बर्टोलूची के जनम इटली के एमिलिया रोमाग्ना प्रांत के पारमा शहर में भइल रहे। उनकर पिता एगो कवि, इतिहासकार आ फिल्म समीक्षक रहलन। एगो सुसंस्कृत परिवार में लालन-पालन भइला के असर ई भइल कि बर्टोलूची मात्र 15 बरिस क उमिर में लेखन कार्य शुरू क दिहलें। बर्टोलूची के पिता मशहूर इतालवी फिल्मकार पियरे पाओलो पसोलिनी क पहिलका उपन्यास के प्रकाशन में मदद कइले रहलन जेकरा बदला में पसोलिनी बर्टोलूची के आपन फिल्म अकातोन में आपन वरिष्ठ सहायक निर्देशक के रूप में काम करे के मौका दिहलें।
26 नवंबर 2018 के इटली के रोम शहर में इनके 77 बरिस के उमिर में निधन भ गइल।
फिल्म निर्माण
बर्टोलूची अपना पिता नियर एगो कवि आ लेखक बनल चाहत रहलें। ऊ रोम विश्वविद्यालय के आधुनिक साहित्य विभाग में दाखिला ले लिहलें लेकिन एही बीच बर्टोलूची के पसोलिनी के फिल्म में बतौर सहायक निर्देशक काम करे के मौका मिल गइल जेकरा बाद बर्टोलूची स्नातक के पढ़ाई बीचे में अधूरा छोड़ दिहलें। बर्टोलूची 1962 में मात्र 22 साल के उमिर में आपन पहिलका फीचर फिल्म के निर्देशन कइलें। सन् 1972 में बर्टोलूची के फिल्म 'द लास्ट टैंगो इन पेरिस' के लेके एगो बड़ विवाद खड़ा हो गइल। ए फिल्म में मर्लेन ब्रांडो आ मारिया शिन्डर प्रमुख भूमिका निभवले रहलन। ए फिल्म के एगोे रेप सीन के लेके बर्टोलूची पर तमाम तरह के आरोप लागल जेकरा बाद मुकदमा में सजा भाी हो गइल।
1976 में बर्टोलूची '1900' नाव से एगो फिल्म के निर्माण कइलन आ भव्य शैली में फिल्म निर्माण के एगो नया शैली के जनम दिहलें। लेकिन बर्टोलूची के असली प्रसिद्धी मिलल फिल्म 'लास्ट इंपरर' से। ए फिल्म में चीन के आखिरी बादशाह 'असिन ग्योरो पुई' के जीवन वृत्तांत फिल्मावल गइल रहे। बर्टोलूची के ए फिल्म खातिर ऑस्कर पुरस्कार मिलल।
दीपा कर्मकार
दीपा कर्मकार (जनम: 9 अगस्त 1993) भारत क एगो कलात्मक जिम्नास्ट बाड़ीं। दीपा 2016 ग्रीष्मकालीन  में भारत के ओरी से खेलले रहलीं। ओलंपिक में जिम्नास्टिक में भाग लेवे वाली आऊर ओकर फाइनल खेलै वाली दीपा पहिली खेलाड़ी बाड़ीं। एकरे पहिले 52 साल में अइसन करै वाली भी ई पहिला, पुरुष चाहे महिला, जिम्नास्ट बाड़ीं।
संजुक्त परिवार
अइसन परिवार भारतीय उपमहादीप (भारत, पाकिस्तान, नेपाल वगैरह) के ख़ास बिसेसता हवे।
बिसाल सफेद शार्क
बिसाल सफेद शार्क चाहे ग्रेट वाइट शार्क (Great white shark; Carcharodon carcharias) जेकरा के "ग्रेट वाइट" आ "व्हाइट प्वाइंटर" भी कहल जाला मैकरील टाइप के शार्क मछरी हवे जे लगभग सगरी महासागर सभ के किनारा वाला इलाका सभ में पावल जालीं। इनहना के सभसे प्रमुख बिसेसता इनहन के बिसाल साइज हवे। मादा सभ के साइज बड़ होला जे 6.1 m लमहर आ 1905 - 2268 kg वजन वाली हो सके लीं हालाँकि आमतौर पर अगर औसतन देखल जाय तब नर सभ के साइज 11 to 13 ft, आ मादा सभ के साइज 15 to 16 ft होखे ला।
आइयूसीएन के खतरा सूची में ई कुछ खतरा वाले दर्जा में रखल गइल बाड़ी स।
किरन राव
किरन राव एगो भारतीय फिलिम प्रोड्यूसर, स्क्रीनप्ले लेखिका आ फिलिम डाइरेक्टर बाड़ी। ई हिंदी सिनेमा क अभिनेता आमिर खान के मेहरारू बानीं।
धमेक स्तूप
धमेक, धम्मेक भा धमेख स्तूप, उत्तर प्रदेश में बनारस के लगे मौजूद शहर आ तीरथ सारनाथ में एगो प्रमुख बौद्ध स्तूप बाटे। सारनाथ में गौतम बुद्ध आपन पहिला उपदेश दिहले रहलें, एह घटना के बौद्ध धर्म में "धर्मचक्र प्रवर्तन" कहल जाला आ एही के उपलक्ष में सारनाथ में कई गो स्तूप आ मंदिर बनावल गइल बाने जेह में से ई धमेक स्तूप सभसे बड़हन आ प्रमुख बाटे।
वर्तमान रूप में ई स्तूप दुमंजिला सिलिंडर के आकृति में लगभग 43.6 मीटर ऊँच, आ 28 मीटर डाया वाला, ईंटा के बनल चीज बा। मानल जाला कि एह अस्थान पर बुद्ध से पहिले भी समाधि सभ के निर्माण भइल रहे। एह वर्तमान स्तूप के निर्माण लगभग 500 ईस्वी में भइल बतावल जाला जे मौर्य सम्राट अशोक द्वारा बनवावल एगो स्तूप के जगह पर बनावल गइल हवे। वर्तमान में, अशोक के बनवावल धर्मराजिका स्तूप के चबूतरा भर बचल बा जे एह स्तूप के बगले में मौजूद बा। अशोक के परसिद्ध सिंह स्तंभ भी एह स्तूप के बगले में लगावल गइल रहे जेकर मुकुट वर्तमान में सारनाथ म्यूजियम में रखल बा आ जेकर आकृति ले के भारत के राजचीन्हा बनावल गइल हवे।
नाँवउत्पत्ती
धमेक, धम्मेक, धमेख भा धम्मेख के हिज्जे भेद एकरा नाँव में देखे के मिले ला। अलेक्जेंडर कनिंघम के मत के हिसाब से "धमेक" शब्द संस्कृत के धर्मोपदेशक के अपभ्रंश हवे जबकि हालाँकि दयाराम साहनी के बिचार में ई संस्कृत शब्द धर्मेक्षा के रूपांतर ह। आर्कियोलाजिकल सर्वे ऑफ़ इंडिया के रपट में ए. वेनिस के हवाला से दुसरके मत के समर्थन होखे ला - मने कि धर्मेक्षा से उत्पत्ती बतावल गइल बा। खोदाई में मिलल एक ठो माटी के सीलिंग पर धमाक जयतु लिखल मिलला के हवाला से इहो अनुमान लगावल जाला कि ई कबो धमाक कहात रहल होखी।
चारा घोटाला
चारा घोटाला (ब्यापक नाँव पशुपालन घोटाला ) भारतीय राज्य बिहार में 1994 में सोझा आइल एक ठो घोटाला हवे जेह में पशुपालन बिभाग के अधिकारी आ ठीकेदार लोग द्वारा फर्जी बिल बना के मवेशिन के चारा, दवाई वगैरह के नाँव पर रुपिया के हेर फेर कइल गइल। जाँच के आगे बढ़ले पर एह में कई नेता लोग के भी नाँव आइल आ बिहार के दू गो पूर्व मुख्यमंत्री लोग, जगन्नाथ मिश्र आ लालू यादव तक पर एह में सामिल होखे के आरोप लागल। जाँच में अइसन मामिला बिहार में कई जगह सोझा आइल आ अइसन हेराफेरी के लगभग दू दशक ले चालू रहे के बात खुलल। लालू यादव के एह मामिला में सजा भइल आ मुख्यमंत्री पद छोड़े के पड़ल, आ चुनाव लड़े से बंचित क दिहल गइल।
वशिष्ठ नारायण सिंह
ऊ मानसिक बिमारी से पीडित रहलें अउर बसंतेपुर मे रहत रहलें। 14 नवंबर 2019 के इनकर पटना में निधन भ गइल।
चारा घोटाला
दिसंबर में एही से जुड़ल एगो केस में लालू यादव आ अन्य लोग के सीबिअई अदालत द्वारा दोषी करार दिहल गइल आ लालू यादव के साढ़े तीन साल के सजा सुनावल गइल।
वशिष्ठ नारायण सिंह
शुरुआती जीवन आऊर शिक्षा
2 अप्रैल 1942 में उनकर जनम भोजपुर जिला के बसंतपुर गांव में लाल बहादुर सिंह अउर लहासो देवी हिँया भइल। उनकर शुरुआती पढ़ाई लिखाई नेतरहाट हाई स्कूल से भइल अउर ओकर बाद के पढ़ाई पटना विश्वविद्यालय से भइल। कॉलेज के पहिलके साल से उ बहुत जादे विख्यात हो गइलें। फिर आगे जाके उ कैलिफोर्निया यूनिव्सिटी से रिप्रोड़्युसिंग कर्नलस विथ साइकिलीक वेक्टर विषय से पीएचडी कईलें।
रियो डि जेनेरो
रियो डि जेनेरो ब्राजील के एक ठो शहर बाटे। साल 2016 के गर्मी के ओलंपिक खेल इहाँ आयोजित भइल।
अलमारी
आलमारी चाहे अलमारी एक किसिम के खड़ा बक्सा भा संदूक होला जेह में कपड़ा-लत्ता भा अउरी कई किसिम के सामान रखल जा सके ला। ई लकड़ी, लोहा, एल्मुनियम भा इस्टील के बनल हो सके ला जेकरा कमरा में खड़ा कइल गइल होखे या फिर कमरा के देवाल में बनल या फिट कइल भी हो सके ला। इस्पेशल रूप से कपड़ा खाती बनल आलमारी के वार्डरोब कहल जाला।
फेदेरिको फेलिनी
फेदेरिको फेलिनी इटालियन फिल्म निर्देशक आ पटकथा लेखक रहलें। उनकर नांव महानतम आ प्रभावकारी फिल्मकारन में गिनल जाला। दुनिया भर के कई गो फिल्म पत्रिकन में उनकर फिल्मन के कालजयी घोषित कइल गइल बा। फिल्म पत्रिका 'साइट एंड साउंड' क ओर से उनकर फिल्म 'एट एंड हाफ' (8½) के विश्व के महानतम 10 फिल्मन के सूची में रखल गइल बा।
पचास बरिस के अपना करियर में फेलिनी के फिल्म निर्माण खातिर कईगो सम्मान आ पुरस्कार मिलल रहे, जेमें उनकर फिल्म 'ला दोल्चे विता' खातिर 'पॉम दी ओर' पुरस्कार भी शामिल रहे। उनकर चार गो फिल्मन के विदेशी भाषा फिल्म श्रेणी में ऑस्कर पुरस्कार भी मिलल रहे।